Italiyalik tennischi Flaviya Pennetta ayollar o‘rtasida US Open turniri finalida hamyurti Roberta Vinchini mag‘lub etgandan keyin faoliyatini tugatishga qaror qildi. Bu haqda olamsport.com nashrida yozilgan. U "Katta shlem" tasnifidagi bahslarda zafar quchgan eng yoshi katta ayol tennischiga aylandi. Shu bilan birga finaldan keyin faoliyatini tugatganini e’lon qildi. U o‘zini faoliyati mobaynida qo‘llab-quvvatlab kelgan barchaga minnatdorchilik bildirgan.